„Avem nevoie de ochi și urechi” în NATO și Ucraina. Cum recrutează armata rusă sabotori și spioni în Europa
În ultimele șase luni, mai multe canale Telegram pro-război le-au cerut cetățenilor din Europa care vorbesc limba rusă să spioneze bazele militare NATO și să raporteze ce află unui chatbot special. Cei recrutați astfel sunt instruiți să fotografieze bazele militare și să cumpere hărți locale, ghiduri și carduri SIM pentru a le trimite în Rusia. Pentru a descoperi cine se află în spatele operațiunii și cum funcționează, un jurnalist de la Novaya Gazeta Europe s-a prezentat drept potențial recrut, informează site-ul Meduza.